সমগ্র বিশ্বতে মহামাৰী ৰূপ ধাৰণ কৰা ক'ৰ'না ভাইৰাছ যাতে সংক্ৰমিত হ'ব নোৱাৰে তাৰ প্ৰতি লক্ষ্য ৰাখি উজনি অসমৰ অন্যতম পবিত্ৰস্থান ঢেকীয়াখোৱা বৰনামঘৰ পৰিচালনা সমিতিয়ে কেতবোৰ বিশেষ সতৰ্কতামূলক পদক্ষেপ গ্ৰহণ কৰিছে।
আজিৰ পৰা যোৰহাট জিলাৰ লাহদৈগড়ত অৱস্থিত ঐতিহাসিক ঢেকীয়াখোৱা বৰনামঘত কেৱল দৈনিক নাম প্ৰসংগৰ বাহিৰে ভাওনা আদি সকলো কাৰ্যসূচী বাতিল কৰা হয়।
ইয়াৰো উপৰি ঢেকীয়াখোৱা বৰনামঘৰ পৰিচালনা সমিতিয়ে নামঘৰ প্ৰাঙ্গনত থকা পৰ্যটন গৃহ, আলহী ঘৰ আদি সকলো অহা ২৯ মাৰ্চ পৰ্যন্ত পৰ্যটকৰ বাবে বন্ধ কৰি দিছে।
উল্লেখযোগ্য যে অসমত বৰ্তমানলৈকে ক'ৰ'না ভাইৰাছত আক্ৰান্ত কোনো ৰোগী ধৰা পৰা নাই। অসমত এই পৰ্যন্ত মূঠ ৫৫জন লোকক টেষ্ট কৰা হৈছে যদিও আটাইকেইটা চাম্পলেই নিগেটিভ বুলি মন্ত্ৰী হিমন্ত বিশ্ব শৰ্মাই আজি সংবাদ মাধ্যমক জনায়।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
